

**PROGRAM RADA ZA 2014.g. S FINANCIJSKIM PLANOM**

-prijedlog-

KARLOVAČKA ŽUPANIJA

Direktorica turističkog ureda KŽ

Dina Begić, dipl. oec

21.10.2013.

***UVOD***

Turistička zajednica Karlovačke županije će u 2014. godini nastaviti s aktivnostima čija je svrha ispunjenje zakonskih zadaća navedenih u čl. 7. **Zakona o turističkim zajednicama i promicanju hrvatskog turizma,** u **Statutu TZ KŽ**, a koje su istovremeno usklađene i s relevantnim strateškim dokumentima na nacionalnom nivou, ali i na županijskoj razini predstavljaju okvir za razvoj turizma.

Prijedlog programa rada s financijskim planom za 2014. godinu izrađen je temeljem:

- fizičkih rezultata turističkog prometa ostvarenog na području županije za razdoblje

siječanj – kolovoz 2013. godine

- projekata započetih tijekom 2013,

zatim u skladu sa strateškim dokumentima:

- „Strateški marketinški plan hrvatskog turizma 2010.–2014.“

- Strateškim smjernicama sadržanim u „Masterplanu razvoja turizma Karlovačke i Ličko-senjske županije“

-ciljevima, prioritetima i mjerama navedenim u Županijskoj razvojnoj strategiji

- Strategijom razvoja hrvatskog turizma do 2020.g.

a skladu sa zaključcima s:

- koordinacije direktora turističkih zajednica gradova KŽ i općine Rakovica

- prethodnih sjednica Turističkog vijeća TZKŽ

- sastanka direktora TZ KŽ s predstavnicima Ministarstva turizma i Hrvatske turističke zajednice

- pojedinačnih konzultacija sa gospodarskim subjektima

Ovim Planom rada nastojati ćemo, shodno financijskim i ljudskim resursima pratiti trendove potražnje na turističkom tržištu i slijediti preporuke Strategije razvoja hrvatskog turizma, te u skladu s tim kreirati turističku ponudu.

Planiranim aktivnostima za 2013. godinu želimo prije svega nastaviti započete projekte i istovremeno raditi na kreiranju novih turističkih proizvoda, u suradnji i koordinaciji sa sustavom TZ, sa gospodarskim subjektima:hotelijerima, restoraterima, OPG-ima i turističkim agencijama koje jesu ili imaju tendenciju da postanu DMC.

Uređenje i promocija destinacije ostaje trajni je zadatak sustava turističkih zajednica.

Analiza statističkih pokazatelja (1.- 8. Mj. 2013):

U osam mjeseci ove godine ostvareno je 261.370 noćenja, što znači 6,2 više u odnosu na isti period u 2012. U strukturi noćenja i dalje najveći postotak čine stranci. I nadalje uvjerljivo prednjače Nijemci, Nizozemci, Talijani, Francuzi, Poljaci. Analiza posjeta web stranice ukazuje na činjenicu da se najviše pretražuju sadržaji vezani uz aktivni odmor: cikloturizam, ribolov, rafting, traže se planinarske staze i karte,

Razvoj turizma i ciljevi turističke politike su u **Županijskoj razvojnoj strategiji** navedeni u strateškim ciljevima 1 i 2.

Slijedom navedenog,cilj je Turističke zajednice KŽ prije svega, a u suradnji sa županijskim upravnim odjelom ,Razvojnom agencijom KŽ i ostalim gospodarskim subjektima uključenim u razvoj turističkih proizvoda

* fokusirati se na implementaciju projekata koji su u Master planu razvoja turizma KŽ navedeni kao prioritetni
* Poticati ravnomjerniji turistički razvoj mikro regija županije
* Povećavati konkurentnost turističke ponude
* Poticati razvoj novih proizvoda/ponude-ALI FOKUSIRATI SE NA ZAPOČETE
* Sudjelovati u turističkim projektima prekogranične suradnje
* Povećanje turističkog prometa

Operativno planiranje i izvršenje aktivnosti provoditi će turistička zajednica KŽ u koordinaciji sa sustavom turističkih zajednica KŽ, Jedinicama lokalne samouprave i gospoadrskim subjektima i to na slijedećim turističkim atrakcijskim pravcima:

1. Karlovac-Slunj- Rakovica-Plitvička jezera (+ Cetingrad)
2. Karlovac- Duga Resa- Generalski Stol- Tounj-Ogulin-Modruš (+Josipdol, Plaški, Saborsko)
3. Karlovac -Bosiljevo- Lešće
4. Karlovac- Netretić- Ribnik-Jurovski Brod
5. Karlovac- Ozalj- Vivodina-Vrhovac-Žumberak ( +Draganić)
6. Karlovac- Rečica- Lasinja
7. Karlovac-Vojnić- Petrova Gora

Program rada postavljen je u okvirima realnih financijskih mogućnosti iz sadašnje perspektive, a realizacija pojedinih projekata ovisiti će , kao i prijašnjih godina, o prilivu sredstava iz raznih izvora i uspješnosti apliciranja na razne natječaje koji se očekuju tijekom 2013.

**PROCJENA UKUPNOG PRIHODA:**

Obzirom na aktualnu situaciju, temeljenu na statističkim pokazateljima procjenjujemo da će prihodi od boravišne pristojbe tek neznatno porasti u odnosu na 2013, dok se prihod od turističke članarine u 2014. očekuje na razini 2013. Uz financijsku potporu iz Proračuna Karlovačke županije, transferima od Hrvatske turističke zajednice i Ministarstva turizma temeljem očekivanih natječaja kao i ostalih donacija, procjenjuje da će ukupni prihodi tijekom 2014.g iznositi 1.108.000 kuna.

Razrada ukupnih prihoda i rashoda detaljno je razrađena u financijskom planu u prilogu.

**RASHODI PO VRSTAMA**

**1. ADMINISTRATIVNI RASHODI**

 **Ukupno planirana sredstva 595.000,00 kn**

Ovi rashode čine: 1.rashodi za djelatnike 2. rashodi ureda i 3.rashodi za rad tijela TZKŽ

Turistički ured zadužen je za provođenje svih odredbi Plana rada. Osim planiranih, ured pravovremeno odgovara i na sve zadatke koji nastaju tijekom godine, a koje Planom rada nije moguće predvidjeti.

Tijela Turističke zajednice županije ne primaju naknadu za svoj rad (osim putnih troškova).

Financijski plan Ureda razrađen je u posebnoj tablici po vrstama troška, a koja je dio cjelovitog financijskog plana TZ KŽ.

|  |  |
| --- | --- |
| Planirani izvor prihoda | Iznos |
| Preneseni prihodi | 143.000 |
| Proračun KŽ | 200.000 |
| Vlastita sredstva | 252.000 |
| Ukupno | 595.000 |

**2. DIZAJN VRIJEDNOSTI**

 **Ukupno planirana sredstva : 404.000,00 kn**

**2.2. POTPORA RAZVOJU DMO**

Sredstva su prema uputama koje smo dobili od Glavnog ureda namijenjena za edukaciju djelatnika ureda, a u cilju djelovanja turističke zajednice na DMO načelima, tj. briga o razvojnom usklađivanju interesa privatnog i javnog sektora

|  |  |
| --- | --- |
| Planirani izvor prihoda | Iznos |
| Vlastita sredstva | 0 |
| Ukupno | 0 |

**2.3. POTPORA RAZVOJU DMK**

Sredstva su namijenjena kao pomoć destinacijskim menadžment kompanijama na osmišljavanju i provođenju inovativnih turističkih proizvoda, koje da imaju za cilj

-pomoć u marketingu onim agencijama koje nude zaista nešto novo na tržištu.

-sufinanciranje DMK seminara u organizaciji UHPA-e na kojima će se razrađivati konkretni proizvodi.

|  |  |
| --- | --- |
| Planirani izvor prihoda | Iznos |
| Vlastita sredstva | 0 |
| Ukupno | 0 |

**2.4. VOLIM HRVATSKU** **2014**

Opis/ciljevi:

Ovo je projekt Hrvatske turističke zajednice koji je dio naših zadaća propisanih od strane HTZ-a.

Ovaj projekt podrazumijeva kontinuirane aktivnosti tijekom godine, a obuhvaća slijedeće akcije:

-Izbor djelatnika godine - Čovjek – ključ uspjeha

-Akcija "Zeleni cvijet"

-Doživi Hrvatsku – Experience Croatia

-Izbor Europske destinacije izvrsnosti

-Natječaj za osnovne škole i dječje vrtiće –nagrade za djecu

Nositelj:operativno provode djelatnici ureda turističke zajednice županija u suradnji i koordinaciji sa sustavom TZ gradova i općina na području županije.

Rok: pojedine akcije provode se kontinuirano tijekom godine, a rezultati se objavljuju na Danima Hrvatskog turizma, godišnjem okupljanju turističkih djelatnika.

|  |  |
| --- | --- |
| Planirani izvor prihoda | Iznos |
| HTZ | 30.000 |
| Ukupno: | 30.000 |

**2.5. PROJEKTI KOJIMA JE NOSITELJ/PARTNER TZKŽ**

Ova će se aktivnost provoditi prema planu, usklađenom sa prioritetnim pravcima i koji je usvojiti Turističko Vijeće.

U skladu s preporukama-Marketing plan HTZ-a, Master plana razvoja turizma Karlovačke i Ličko-senjske županije, Županijske razvojne strategije, kao i razvojnih planova turizma lokalnih turističkih zajednica KŽ, a prateći trendove na tržištu i svjesni smo potrebe da u segmentu razvoja ponude treba značajnijih ulaganja.

Realizacija pojedinih projekata ovisiti će dijelom i o prilivu sredstava raznih lokalnih, nacionalnih i stranih izvora i uspješnosti apliciranja na razne natječaje koji se očekuju tijekom 2014., kao i o nizu okolnosti na koje Turistički ured, ali niti Turističko vijeće ne mogu utjecati. Potencijalna opasnost za realizaciju pojedinog projekta biti će navedena uz sam projekt.

To su projekti koji vode računa i o područjima županije na kojima nisu osnovane turističke zajednice i u kojima TZ KŽ surađuje sa subjektima u regiji (prekogranični i klasterski projekti koji zadovoljavaju ciljeve, prioritete i mjere zadane u strateškim dokumentima, a odnose se na poticanje razvoja novih proizvoda.)

Ove projekte možemo podijeliti na dvije skupine: Započete tijekom 2013 i inicirane nove projekte

Projekti započeti i pripremljeni tijekom 2013g.

**2.5.1. Razvoj sportsko-rekreacijskog ribolova**

Opis/ciljevi:

Za razvoj ovog projekta imamo konsenzus svih zainteresiranih dionika a on je u potpunosti u skladu sa Prioritetom 4, mjera 1 i 2 Županijske. razvojne strategije.

Osim toga, jedan je od prioritetnih definiranih Master planom razvoja turizma a odnosi se na razvoj i promocija ribolovnog turizma u regiji koja obuhvaća Unsko – sanski kanton, Ličko-senjsku i Karlovačku županiju sa ciljem brendiranja regije kao prepoznatljive destinacije ribolovnog turizma u Europi.

*Cilj je r*azviti prepoznatljivu zajedničku turističku ponudu temeljenu na zajedničkim potencijalima u održivom sportsko-ribolovnom turizmu te povećati broj organiziranih grupnih posjeta ribolovaca u pograničnom području, te prekogranično područje brendirati kao destinaciju europskog ribolovnog turizma ,educirati članove ribolovnih društava za zanimanje ribolovnog turističkog vodiča i ojačati kapacitete ribolovnih klubova.

Ukupna vrijednost projekta je 425.000,00 Eura od toga 189.000,00 Eura za partnere u Hrvatskoj. Učešće turističke zajednice je 33.000,00 Eura kroz proračunsku godinu 2013 i 2014.

Nositelj: projekta je TZ Karlovačke županije

Partneri:TZ Unsko-sanskog kantona i TZ Ličko –senjske županije, ribolovna društva iz KŽ,LSŽ i USK.+novi partneri: Razvojna agencija KARLA, grad Karlovac, TZ grada Ogulina i TZ Sisačko-moslavačke županije

Projekt prijavljen za natječaj IPA Prekogranične suradnje Hrvatske i BiH.- u prvom pokušaju nije prošao i ide se na drugi raspis IPA-e koji se očekuje u prosincu.

Rok: krajem godine očekuje se novi raspis IPA CBC sa Bosnom te će rokovi biti definirani uvjetima natječaja

|  |  |
| --- | --- |
| Planirani izvor prihoda | Iznos |
| HTZ | 9.000 |
| Ukupno: | 9.000 |

**2.5.4. Marijanski putovi**

Opis/ciljevi:

U svijetu ponovno raste interes za hodočasničke putove, ovaj puta za suvremene hodočasničke putove koji sada poprimaju i neke nove značajke. Riječ je o vjersko-turističkim pješačkim putovima sa znatno proširenim motivima, a ti se motivi proširuju na osnovi novih potreba današnjeg čovjeka, kao što su, primjerice, duhovno samoostvarenje, osobito društveno iskustvo, naglašena fizička aktivnost, upoznavanje drugih ljudi i krajeva te slično.

Iz podataka o sakralnim objektima na području Županije i njihovim glavnim karakteristikama, može se zaključiti da Županija posjeduje pogodnu turističku atrakcijsku osnovu za razvoj hodočasničkog turizma i mreže hodočasničkih putova, pa bi u tom kontekstu, prvo bilo potrebno izvršiti inventarizaciju i evaluaciju ovog segmenta cjelokupne županijske turističke atrakcijske osnove.

U široj konstelaciji postojećih, planiranih i potencijalnih magistralnih hodočasničkih putova, Županija je u povoljnijoj situaciji u odnosu na znatan dio drugih hrvatskih županija:

* Graniči s dijelom sjeverozapadne Hrvatske u kojem je već realiziran jedan međunarodni hodočasnički put (Marijanski hodočasnički put) i jedan regionalni hodočasnički put (Stepinčev put),
* Prema sadašnjim spoznajama, južni krak spomenutog Marijanskog hodočasničkog puta, Marija Bistrica – Trsat (Rijeka), trebao bi u budućnosti prolaziti područjem Karlovačke županije.

Naprijed izneseno govori da Karlovačka županija ima potencijala za razvoj hodočasničkog turizma, međutim, da za privođenje tih potencijala u realni turistički proizvod, prvo treba obaviti odgovarajuća istraživanja i definirati koncept turističkog razvoja hodočasničkih putova na području Županije.

Ukupna vrijednost projekta je 603.000,00 Eur, od toga 302.000,00 Eur za Hrvatsku stranu, učešće KŽ 15.000,00 Eura kroz proračunsku godinu 2014 i 2015.

Nositelj: Vodeći partner je Zavod za razvoj in izboljšanje infrastrukture ter socialnega okolja,Ptuj

Partneri: Turistička zajednica KŽ, grad Karlovac, Turistička zajednica općine Marija Bistrica

Udruga za razvoj kontinentalnog turizma

Rok: na natječaj CBC -Prekogranične suradnje sa Slovenijom, koja je spomenute putove već realizirala, a rezultat se još čeka.

|  |  |
| --- | --- |
| Planirani izvor prihoda | Iznos |
| Državni proračun | 25.000 |
| Proračun lokalne samouprave | 20.000 |
| Proračun KŽ | 20.000 |
| Ukupno: | 65.000 |

**2.5.6. Stop & Taste**

Opis/ciljevi:

U prošlosti je bilo mnogo projekta u okviru kojih su bile napravljene aktivnosti za uspostavu biciklističkih, planinarskih, , nordijskih, vinskih, hodočašća, jahanje i različitih tematskih staza. Označavale su se staze, napravljena je osnovna signalizacija, tiskani promotivni materijali, no manji dio planiranih aktivnosti i sredstava bio je namijenjen povezivanju i promociji marketingu napravljenih staza. Završetkom projekta , završile su i aktivnosti, namijenjene daljnjem razvoju i održavanju , te promociji napravljenih staza.

Stoga su ciljevi ovog projekta:

-Provedba i unapređenje zajedničkog marketinga i promocije već uspostavljenih produkta, koji se temelje na označenim tematskim putovima, kroz promociju i marketing turističkih paketa.

-Promicanje poslovne i turističke suradnje između zajednica na prekograničnom području.

-Razvoj i unapređenje turističkih proizvodai usluga unutar različitih područja turističke ponude( ekoturizam, kulturni turizam, seoski turizma, wellness.)

-Promicanje održivog turizma izgrađenog na prekograničnom regionalnom identitetu i na prirodnim i kulturnim dobrima, s namjerom produljenja turističke sezone i osiguranja dodatnih izvora prihoda za lokalno stanovništvo, osobito u ruralnim područjima.

Nositelj:Znanstveno istraživački centar Bistra, Ptuj

Partneri: SLO – RRA Mura, CZR MS (Pomurska regija), Zavod Celei Celje , RRA Posavje (RDO Posavje), Razvojni center Novo mesto

HR - Turistička zajednica Međimurske županije, Turistička zajednica Varaždinske županije, Turistička zajednica Zagrebačke županije, Turistička zajednica Krapinsko zagorske županije, Turistička zajednica Karlovačke županije

Rokovi: projket je prijavljen na IPA-CBC sa Slovenijom . Rezultati još nisu poznati. Početak je 1.2. 2013., a završetak 30.4. 2014.

Ukupna vrijednost projekta je 719.000,00 Eura od toga je učešće KŽ 64.218,00 Eura, od čega 85 % daje EU, a KŽ i to kroz proračunsku godinu 2014 i 2015.

|  |  |
| --- | --- |
| Planirani izvor prihoda | Iznos |
| Državni proračun | 25.000 |
| Proračun KŽ | 20.000 |
| Ukupno: | 45.000 |

**2.5.9.** **Izrada turističko-planinarskih zemljovida KŽ**

Opis/ciljevi:

Analiza trendova na tržištu potražnje turističkih proizvoda pokazuje da je ovo segment potražnje koji kontinuirano raste, jer ljudi sve više brinu o zdravlju i žele biti u prirodi.

Istovremeno ovo je projekt koji je struka prepoznala kao jedan od prioriteta za naše područje, te je i u Strateškom marketing planu Hrvatske turističke zajednice navedeno da je ovo jedan od selektivnih oblika turizma koji treba razvijati.

Navedeni zemljovidi predstavljali bi podlogu na koju bi se kasnije dograđivali sadržaji poput: planinarske šetnice i obilaznice, biciklističke staze grada i okolice, nordic-walking staze, brdske biciklističke staze ali i ostala ponuda o smještaju, atrakcijama i restoranima.

Tijekom 2014 g. planiramo u suradnji sa HGSS- Hrvatskom gorskom službom spašavanja, Odjelom za kartografiju nastaviti započetu suradnju na stvaranju turističko–planinarskih zemljovida , kojima bi u nekoliko faza ( i godina) „pokrili“ prioritetna područja naše županije. Kad kažemo prioritetna, mislim na ona područja koja su već formirala određenu turističku ponudu i koja bi se na ovaj način uvezala i postala dio integrirane turističke ponude.

Turistički-planinarski zemljovidi naše županije moraju se podijeliti na nekoliko dijelova, po njihovoj procjeni 4-5, a svaki od njih je zaseban projekt koji planiramo realizirati u suradnji sa turističkim zajednicama gradova i općina.

HGSS podupire ovakve projekte, jer sigurnost turista koja se povećava izradom vodiča (zemljovida) i signalizacije smanjuje i njihove troškove spašavanja na terenu. Stoga će i oni financijski podržati projekt.

Grad Slunj i općina Rakovica zainteresiran su za ovaj projekt te imamao njihovu suglasnost da će sudjelovanje uključiti u svoj proračun za 2014.

Partneri: HGSS-Odjel za kartografiju-Split, grad Slunj, TZ grada Slunja općina Rakovica, TZ općine Rakovica

Rok: 10 mjeseci od potpisivanja ugovora sa HGSS-om

|  |  |
| --- | --- |
| Planirani izvor prihoda | Iznos |
| HTZ | 70.000 |
| Vlastita sredstva | 5.000 |
| Proračun KŽ | 15.000 |
| Ukupno: | 90.000 |

**2.5.9.** **Centar tradicijska zanata i vještina**

Opis/ciljevi: Cilj ovog projekta je spašavanje starih zanata i vještina od izumiranja te smanjenje nezaposlenosti kroz revitalizaciju i uključivanje tradicijske baštine u turističku ponudu u Karlovačke županije. Poseban cilj ovog projekta je uspostava Županijskog centra za revitalizaciju starih zanata i vještina, kao mjesta stalne podrške za edukaciju i prenošenje posebnih znanja i vještina o starim zanatima na zaintersirane osobe. Na taj način daje se podrška ruralnom stanovništvu u KŽ, odnosno mogućnost da se sa novostečenim vještinama o starim zanatima uključe u turističku ponudu.

**Ciljne skupine** su dugotrajno nezaposlene i neaktivne osobe sa područja Karlovačke županije te članovi Obiteljskih poljoprivrednih gospodarstva koji se bave ili se žele u budućnosti baviti turizmom na OPG-u. Tu su uključene ​​uglavnom žene, starija populacija i mladi. Projekt će uključivati osobe s prethodnim znanjem i iskustvom u segmentu tradicijskih zanata i vještina koje će svoja znanja prenositi na zainteresirane osobe.

Centar je zamišljen kao mjesto gdje će se kontinuirano provoditi edukacije zainteresiranih polaznika sa područja cije županije o tradicijskim obrtima(teoretski i praktični dio)- a ne kao jednokratne radionice.

Prema trenutnoj situaciji u ruralnim područjima, ovo je vjerojatno zadnja šansa sačuvati znanje o tradicijskom nasljeđu regije. Naša misija je sačuvati to znanje i educirati ljude kako mogu koristiti znanje o tradicijskom nasljeđu na način da izgrade svoje prihode i nov način života.

**Aktivnosti:**

-opremanje Centra

-kupnja potrebnog materijala za radionice

-treninzi starih zanata i vještina

Nositelj: Turistička zajednica Karlovačke županije

Partneri: sustav TZ, grad Slunj, Poljoprivredna zadruga TERRA, Pučko otvoreno učilište Slunj

Rokovi: kotinuirano opremanje i održavanje radionica

|  |  |
| --- | --- |
| Planirani izvor prihoda | Iznos |
| HTZ | 25.000 |
| Proračun lokalne samouprave | 5.000 |
| Proračun KŽ | 5.000 |
| Ukupno: | 35.000 |

NOVO INICIRANI SA CILJEM POTICANJA RAZVOJA SELEKTIVNIH OBLIKA TURIZMA

**2.5.13.** **ERA-6-Europski pješački putevi**

Opis/ciljevi:

Projekt je usmjeren na povezivanje postojećih staza i putova u Hrvatskoj s europskom mrežom pješačkih, kroz uključivanje Hrvatske u Europsku pješačku asocijaciju (ERA). Ova asocijacija ima oko 3 milijuna članova, zaljubljenika u pješačenje, iz više od 50 zemalja, koji su usmjereni na aktivno provođenja odmora tijekom cijele godine.

Pješački putovi su vrlo traženi turistički proizvod u Europi, s trendom stalnog rasta, a trenutno se pružaju od skandinavskih zemalja do Grčke, u duljini od 79 tisuća kilometara. S ciljem turističke valorizacije postojećih prirodnih resursa, odnosno pješačkih staza, projekt je usmjeren na uključivanje Hrvatske u postojeće trase, odnosno spajanje s dva europska puta, u prvoj fazi projekta. Europski put E-6, koji povezuje Baltik i Jadransko more, prolazio bi od granice Slovenije do granice Bosne i Hercegovine, kroz Platak, Delnice, Mrkopalj, Bjelolasicu, Ogulin i Liku, uključujući dva nacionalna parka (Risnjak i Plitvička jezera) i strogi prirodni rezervat Bijele i Samarske stijene. Drugi, Mediteranski pješački put E-12, koji spaja Gibraltar i Atenu, u Hrvatskoj bi prolazio kroz priobalni i otočni dio, od Istre, preko Opatijske rivijera do granice s Crnom Gorom, uključujući pet nacionalnih parkova i šest parkova prirode.

Turistima je ovakav način provođenja aktivnog odmora privlačan tijekom cijele godine. Pješačenje nema nikakva ograničenja i svatko može za sebe odlučiti u kojem trenutku i gdje će se uključiti, odnosno isključiti s puta. Riječ je o dobrim potrošačima, koji vole prirodu te poštuju kulturno i povijesnu baštinu zemlje kroz koju prolaze, pa bi zato ovakav turistički proizvod Hrvatskoj u turističkom smislu pružio dodatnu vrijednost turizma u Hrvatskoj“.

Za realizaciju projekta neophodno je i uključivanje i interes javnog sektora, odnosno turističkih zajednica destinacija kroz koje bi putovi prolazili

Na ovaj način Karlovačka županija postala bi dio ove Europske mreže.

Nositelj: Hrvatski planinarski svez

Partneri:Ministarstvo turizma, TZ grada Ogulina, TZ karlovačke županije

Rokovi: početak je predviđen u 2014

|  |  |
| --- | --- |
| Planirani izvor prihoda | Iznos |
| HTZ | 10.000 |
| Prihodi iz proračuna KŽ | 15.000 |
| Ukupno: | 25.000 |

**2.6. Ostali projekti županijske razine u cilju poticanja razvoja selektivnih oblika turizma-**(ovisno o mogućnostima koje će se tijekom godine otvarati kroz pojedine nacionalne i EU natječaje)

Postoje projektne ideje koje smo inicirali, ali njihova realizacija, ovisi o poduzetničkoj inicijativi korisnika tijekom 2014, tako da o njima ovisi rješavanje preduvjeta za uključivanje TZ KŽ, a koji bi sasvim sigurno doveli do inovativne ponude:

Pozicija se odnosi na partnerske projkete koji su bitni za ukupnu turističku ponudu destinacije, pa imamo interes biti jedan od partnera ili suradnika.

-Potpora projketima sustava TZ (Ugovori o sufinanciranju)

-Brendiranje Pokupskog sira- u partnerstvu sa garadom Klc

-suradnja na projektu Kakvarij

-suradnja na projketu Muzej Domovinskog rata

-Hrvatski festival samoniklog jestivog i ljekovitog bilja

-suradnja s Udrugom za razvoj kontinentalnog turizma-zdravstveni turizam

-Smotra starodobnih vojnih vozila

-suradnja s udrugom ZUK-zvono uz Kupu-projket :Žitni put

-Suradnja s LAG-om VALIS COLAPIS i LAGom FRANKOPAN I PETROVA GORA

-KUD-ovi za očuvanje običaja i baštine i sl.

-Izložba vina u Vivodini

|  |  |
| --- | --- |
| Planirani izvor prihoda | Iznos |
| Vlastita sredstva | 11.500 |
| Prihodi JLS | 10,000 |
| Ukupno: | 21.500 |

**3. KOMUNIKACIJA VRIJEDNOSTI**

 **Ukupno planirana sredstva:120.000,00 kn**

* 1. **Online komunikacije**

3.1.1.Internet oglašavanje

Oglašavanje planiramo provoditi najvećim dijelom na Internetu (turistički portali, tražilice),

na najvažnijim tržištima (Njemačka, Austrija, Slovenija, Italija, Nizozemska, Hrvatska- u sklopu medija plana koji će se donijeti naknadno u koordinaciji sa turističkim zajednicama gradova i općine Rakovica.

3.1.2.Internet stranice i upravljanje Internet stranicama

Izvješće Goole Adwords/Analytics pokazalo je manje posjeta web stranici i kraći boravak na webu po posjeti.

Stoga slijedeći ove činjenice planiramo dodati više atraktivnih fotografija i ažuriranje novim sadržajima o kulturi, gastronomiji i ribolovu jer su te teme do sada bile skromno prezentirane i obrađene, u okviru redovnog održavanja

|  |  |
| --- | --- |
| Planirani izvor prihoda | Iznos |
| Vlastita sredstva | 25.000 |
| Ukupno: | 25.000 |

* 1. **Offline komunikacije**
		1. Oglašavanje u promotivnim kampanjama
		2. Opće oglašavanje

3.2.2.1. Oglašavanje u tisku

3.2.2.2. TV oglašavanje

3.2.2.3. Vanjsko oglašavanje

Aktivnost koju provodimo prema modelima oglašavanja definiranim od strane HTZ-a izrađen je media plan usuglašen i koordiniran sa sustavom turističkih zajednica i nositelja turističke ponude.

|  |  |
| --- | --- |
| Planirani izvor prihoda | Iznos |
| Vlastita sredstva | 15.000 |
| Ukupno: | 15.000 |

3.2.3. Brošure i ostali tiskani materijali

Turističkim zajedicama upućen je dopis o sufinanciranju tiska županijskih promotivnih materijala za potrebe TIC-ova.

U planu je novi promotivni letak radnog naziva: „kamo za vikend“ namijenjen zagrebačkim hotelima.

|  |  |
| --- | --- |
| Planirani izvor prihoda | Iznos |
| Vlastita sredstva | 30.000 |
| Ukupno: | 30.000 |

* + 1. Suveniri i promo materijali – za novinare, agente)

|  |  |
| --- | --- |
| Planirani izvor prihoda | Iznos |
| Vlastita sredstva | 10.000 |
| Ukupno: | 10.000 |

* + 1. Info table

Temeljem Zaključka Turističkog vijeća izrada i postavljenje signalizacije je kontinuirani zadatak kojeg će TZ Karlovačke županije koordinirati na trenu, a sa ciljem uvođenja ujednačenosti u označavanju temeljem Pravilnika o turističkoj signalizaciji .

Postavljanje signalizacije provoditi će se u skladu sa navedenim turističko- atrakcijskim pravcima i to prema redoslijedu kojim su navedeni, međutim nedostatak financijskih sredstava usporiti će daljnje postavljanje signalizacije.

|  |  |
| --- | --- |
| Planirani izvor prihoda | Iznos |
| HTZ | 40.000 |
| Ukupno: | 40.000 |

**4. DISTRIBUCIJA I PRODAJA VRIJEDNOSTI**

 **Ukupno planirana sredstva :18.000,00kn**

* 1. **Sajmovi**

Na tu temu održana Koordinacija sustava TZKŽ gdje smo došli do zajedničkog stava da se prednost daje sudjelovanju na poslovnim radionicama- koje traju kraće i gdje se konkretno susreću povezuju ponuda i potražnja.

Ovo se odnosi ina preporuku GU da u našim palovima za 2014 planiramo nastup na sajmu PLACE TO GO kojić e se održati u zagrebu i gdje gotovo sve troškove organizacije pokriva GU.

Hrvatska turistička zajednica odlučila je ovoe bnasupe osigurati za klastere:Središnja Hrvatska, Lika-Karlovac i Slavonija.

Slijedom najava iz Hrvatske turističke zajednice Turistička zajednica KŽ pozivati će predstavnike hotelijera i agencija na sudjelovanje. TZKŽ će zaprimati prijave, te će biti na raspolaganju potencijalnim sudionicima.

|  |  |
| --- | --- |
| Planirani izvor prihoda | Iznos |
| Vlastita sredstva | 5000 |
| Ukupno: | 5000 |

* 1. **Studijska putovanja novinara i agenata i posebne prezentacije**

Studijska putovanja novinara i studijska putovanja agenata

Glavnu ulogu u organizaciji studijskih putovanja novinara imaju predstavništva Hrvatske turističke zajednice i PR agencije na stranim tržištima. HTZ vrši selekciju i odabir predstavnika medija koji posjećuju Hrvatsku.

|  |  |
| --- | --- |
| Planirani izvor prihoda | Iznos |
| Vlastita sredstva | 12.000 |
| Ukupno: | 12.000 |

**5. INTERNI MARKETING: - Ukupno planirana sredstva: 42.500,00 kn**

**5.1. Edukacija**

Od 2013.g. HTZ organizira kontinuirane edukacije, u cilju praćenja trendova :

-Edukacija zaposlenih – ured (obvezne)

-Edukacija dionika u turizmu (subjekti javnog i privatnog sektora-dobrovoljno)

|  |  |
| --- | --- |
| Planirani izvor prihoda | Iznos |
| Vlastita sredstva | 20.000 |
| Ukupno: | 20.000 |

**5.2. Koordinacija i nadzor sustava TZ- a**

troškovi se najvećim dijelom odnose na Dane hrvatskog turizma, klasterske koordinacije i koordinacije sustava TZ-a.

-suradnja s sustavom TZ i predstavnicima vlasti

- zeleni cvijet (dodjela priznanja)

|  |  |
| --- | --- |
| Planirani izvor prihoda | Iznos |
| Vlastita sredstva | 11000 |
| Ukupno: | 11.000 |

**5.3. Dodjela priznanja za projekt Volim Hrvatsku**

|  |  |
| --- | --- |
| Planirani izvor prihoda | Iznos |
| Vlastita sredstva | 12.000 |
| Ukupno: | 12.000 |

*6. MARKETINŠKA INFRASTRUKTURA*

 **Ukupno planirana sredstva:12.000,00 kn**

**6.1. PROIZVODNJA MULTIMEDIJALNIH MATERIJALA - planirana sred.: 0,00**

**6.2. ISTRAŽIVANJE TRŽIŠTA - planirana sred.: 6.000,00**

**6.3. FORMIRANJE BAZE PODATAKA - planirana sred.: 0,00**

**6.4. SURADNJA S MEĐUNARODNIM INSTITUCIJAMA - planirana sred.: 0,00**

**6.5.BANKA FOTOGRAFIJA I PRIPREMA U IZDAVAŠTVU - planirana sred.: 5.000,00**

Za to je i dalje nužna dopuna baze fotografija koja će se ciljano vezati se uz određeni projekt. TZ KŽ će tijekom 2012.g. u koordinaciji sa sustavom TZ gradova i općina raditi na stvaranju jedinstvene baze fotografija i filmova, na bazi razmjene, uzimajući u obzir otkupljena autorska prava. U stvaranje baze fotografija biti će uključen i privatni sektor.

TZ KŽ će od UHPE i HTZ-a zatražiti besplatno korištenje otkupljene baze fotografija i filmova

|  |  |
| --- | --- |
| Planirani izvor prihoda | Iznos |
| Vlastita sredstva | 11.000 |
| Ukupno: | 11.000 |

**6.6.JEDINSTVENI TURIST .INFORM. SUSTAV- - planirana sred.: 1.000,00**

**(prijava i odjava gostiju, statistika)**

Ovo je aktivnost koju planira započeti Hrvatska turistička zajednica, a lokalne TZ kasnije nastaviti započeto radi kompatibilnosti sustava niže i više razine.

**SVEUKUPNO RASHODI 1.108.000,00 kn**

**OSTALI POSLOVI OD INTERESA ZA TURIZAM:**

-Sudjelovanje u radu Vijeća DMO

-Aktivnosti na iniciraju razvoja novih proizvoda/ponude

- praćenje turističke ponude konkurencije

-Praćenje trendova na turističkom tržištu

-Suradnja sa LAG-om Valis Colapis

- kontinuirano **stvaranje baze podatka** o

* Turističkim agencijama
* starim zanatima i vještinama,
* smještajnim kapacitetima
* statističkim pokazateljima
* ulaganjima u turistički sektor
* turističkim zonama
* o postojećoj i novoj turističkoj ponudi
* o novim turističkim inicijativama
* o odobrenim potporama HTZ-a i Ministarstva turizma.

-U skladu sa čl.6, Zakona o turističkim zajednicama, TZ KŽ je bila , a biti će i nadalje kao svojevrsni centar za informiranje za sve one koji se žele baviti turizmom i o tome vodimo evidenciju.

U tom cilju dio vremena provedemo u obilasku potencijalnih lokacija na terenu, a dio pružajući informacije o raspoloživim mogućnostima ,potencijalno zainteresiranima i sigurno je , iako se rezultati ne vide sada, da je to ulaganje u budućnost.

-suradnja na izradi Strategije ruralnog razvoja područja grad Karlovca

**-**obilazak potencijalnih turističkih lokacija na terenu , po zahtjevu

-Organizacija stručne prakse za studente i srednjoškolce sa područja Karlovačke županije

-**obilježavanje „ekoloških datuma**“: dan planete Zemlje, Svjetski dan turizma i sl.

**DINAMIKA I SADRŽAJ KOORDINACIJA**:

|  |  |  |  |  |
| --- | --- | --- | --- | --- |
| **OPIS AKTIVNOSTI** | **I.kvartal** | **II.kvartal** | **III.kvartal** | **IV.kvartal** |
| 1 | turistička signalizacija | X | X | X | X |
| 2 | projekti sustava TZ gradova i općina | X | X | X | X |
| 3 | zajednička županijska brošura za sajmove |   | X | X | X |
| 4 | kalendar događanja 2013 |   |   |   | X |
| 5 | Koordinacija gospodarskih subjekata |  X | X | X | X  |
| 6 | Koordinacija sa agencijama |  X |  x |   |   |
| 7 | Edukacije | X | X |   |   |
| 8 | Volim Hrvatsku | X | X | X |   |
| 9 | Doživi Hrvatsku | Po potrebi |   |   |   |
| 10 | EDEN- eu. Destinacija izvrsnosti | Po potrebi |   |   |   |
| 11 | Oglašavanja u promotivnim kampanjama i /ili promotivno prodajnim kanalima sustava TZ, organizatora putovanja i zračnih prijevoznika“ |   |   | x  | X |
| 12 | Studijska putovanja novinara | Po potrebi |   |   |   |
| 13 | Studijska putovanja agenata | Po potrebi |   |   |   |
| 14 | Koordinacije klastera Lika-Karlovac |  |  |  |  |

Način prikupljanja podataka:-dostavljeni Programi rada za 2014.g.,kvartalna izvješća turističkih zajednica gradova i općina o izvršenju Programa rada, mail, fax, telefon

Način dokumentiranja Koordinacija:-zapisnici sa koordinacija